ROMÂNIA

JUDETUL ARAD

COMUNA ŞIMAND

CONSILIUL LOCAL

**HOTĂRÂREA NR.106**

**DIN 21.10.2017**

**PRIVIND APROBAREA DECLARĂRII ZILELOR DE 22.10.2017 ŞI 23.10. 2017 CA ZILE DE DOLIU PE RAZA COMUNEI ŞIMAND**

**CONSILIUL LOCAL AL COMUNEI ŞIMAND**, întrunit în şedinţa sa de îndată, din data de 21.10.2017,

Având în vedere:

- Expunerea de motive întocmită de către dl consilier local Bogdan Petru,

- prevederile art. 40 alin. (4 ) - ( În caz de forţă majoră şi de maximă urgenţă pentru rezolvarea intereselor locuitorilor comunei sau ai oraşului convocarea consiliului local se poate face de îndată ) din Legea nr. 215/2001, privind administraţia publică locală, republicată, cu modificările şi completările ulterioare

**-votul „pentru” a 11 consilieri, din cei 12 în funcţie, fiind prezenţi 11 consilieri.**

În temeiul art. 45 pct. 1 din Legea Administraţiei Publice Locale, republicată, cu modificările și completările ulterioare

**H O T Ă R Ă Ş T E:**

**Art.1**. - Se aprobă declararea zilelor de 22 şi 23.10.2017, ca zile de doliu pe raza comunei Şimand în memoria lui Bodnariu Gabriel și Milaș Dorin.

**Art.2**. - Pe perioada celor două zile de doliu, la sediul primăriei comunei Şimand va fi arborat un steag de culoare neagră.

**Art.3.** - La data de 23.10.2017, când vor avea loc funeraliile de înmormântare a acestora, în intervalul orar 12,00-12,05 și 15,00-15,05 va fi acționată sirena de pe clădirea Primăriei comunei Șimand.

**Art. 4. -** Cu ducerea la îndeplinire a prevederilor prezentei hotărâri se încredinţează primarul comunei Şimand şi se comunică la:

- Instituţia Prefectului - judeţul Arad;

- Primarul comunei Şimand;

Preşedinte de şedinţă, Avizat de legalitate,

 Para Mircea secretar Brîndaş Lavinia

**EXPUNERE DE MOTIVE**

**PRIVIND NECESITATEA APROBĂRII DECLARĂRII ZILELOR DE 22.10.2017 ŞI 23.10 2017 CA ZILE DE DOLIU PE RAZA COMUNEI ŞIMAND**

Subsemnatul Bogdan Petru, consilier local în cadrul Consiliului local al comunei Şimand, având în vedere tragedia produsă prin accidentul rutier din data de 20.10.2017 care a cauzat decesul lui Bodnariu Gabriel şi Milaş , ambii din Şimand, în semn de solidaritate cu familiile acestora, propun d - lui primar Dema Florin Liviu, convocarea unei şedinţe de îndată care să aibă pe ordinea de zi un proiect de hotărâre privind declararea zilelor de 22 şi 23.10.2017, ca zile de doliu pe raza comunei Şimand iar la sediul primăriei comunei Şimand să fie arborat, în acest interval de timp, un steag de culoare neagră iar la data de 23.10.2017, când vor avea loc funeraliile de înmormântare a acestora, în intervalul orar 12,00-12,05 și 15,00-15,05 va fi acționată sirena de pe clădirea Primăriei comunei Șimand.

Şimand, 21.10.2017

**Consilier local**

**Bogdan Petru**